CELEX: C2005/193/14
Language: da
Date: 2005-08-06 00:00:00
Title: Sag C-202/05: Anmodning om præjudiciel afgørelse forelagt ved kendelse afsagt den 20. december 2004 af High Court of Justice (England og Wales), Chancery Division (Patents Court), i sagen Yissum Research and Development Company of the Hebrew University of Jerusalem mod Comptroller-General of Patents

6.8.2005   
            
            
               DA
            
            
               Den Europæiske Unions Tidende
            
            
               C 193/8
            
         Anmodning om præjudiciel afgørelse forelagt ved kendelse afsagt den 20. december 2004 af High Court of Justice (England og Wales), Chancery Division (Patents Court), i sagen Yissum Research and Development Company of the Hebrew University of Jerusalem mod Comptroller-General of Patents
   (Sag C-202/05)
   (2005/C 193/14)
   Processprog: engelsk
   Ved kendelse afsagt den 20. december 2004, indgået til Domstolens Justitskontor den 9. maj 2005, har High Court of Justice (England og Wales), Chancery Division (Patents Court) i sagen Yissum Research and Development Company of the Hebrew University of Jerusalem mod Comptroller-General of Patents forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Følgende spørgsmål vedrørende fortolkningen af artikel 1, litra b), i Rådets forordning (EØF) nr. 1768/92 af 18. juni 1992 om indførelse af et supplerende beskyttelsescertifikat for lægemidler (1) (EFT L 182 af 2.7.1992, herefter »forordningen«) forelægges for De Europæiske Fællesskabers Domstol med henblik på en præjudiciel afgørelse:
   
               1)
            
            
               Såfremt et grundpatent beskytter en ny medicinsk anvendelse af et terapeutisk stof, spørges, hvad der skal forstås ved udtrykket »produkt« i forordningens artikel 1, litra b), og især, om anvendelsen af det terapeutiske stof har betydning for, hvordan »produkt« defineres ved anvendelsen af forordningen?
            
         
               2)
            
            
               Skal udtrykket »sammensætning af aktive ingredienser i et lægemiddel« i forordningens artikel 1, stk. b), fortolkes således, at de bestanddele, som sammensætningen består af, hver for sig skal have terapeutisk virkning?
            
         
               3)
            
            
               Foreligger der også en »sammensætning af aktive ingredienser i et lægemiddel«, når den ene af bestanddelene i en sammensætning af stoffer, der består af to bestanddele, har terapeutisk virkning for en bestemt indikation, og den anden bestanddel gør det muligt at anvende lægemidlet i en dispenseringsform, der medfører, at lægemidlet får virkning for denne indikation?
            
         
      (1)  EFT L 182 af 2.7.1992, s. 1.